Φιλοστόργιος

Ο Φιλοστόργιος (περ. 368- περ. 439) γεννήθηκε στη Βορισσό της Καππαδοκίας και ήταν εκκλησιαστικός ιστορικός.

Η ζωή του
Σύμφωνα με τις ελάχιστες διαθέσιμες πληροφορίες, ήταν γιος του Χριστιανού Καρτερίου και σε ηλικία 20 ετών μετέβη στην Κωνσταντινούπολη για σπουδές, όπου παρέμεινε για το μεγαλύτερο μέρος της ζωής του. Εκεί συνάντησε τον Ευνόμιο ΚυζίκουΌσοι χριστιανοί είχαν παρόμοιες απόψεις με τον Ευνόμιο αποκλήθηκαν «Ευνομιανοί». Οι λεγόμενοι Ευνομιανοί ήταν μέρος ευρύτερου συνόλου, των αποκαλούμενων «Ανομοιανών», καθώς έδιναν έμφαση στην «ανομοιότητα» του Πατέρα και του Υιού., του οποίου τα έργα μελέτησε.

Τα έργα του
Το έργο του Εκκλησιαστική Ιστορία δεν έχει διασωθεί, παρά μόνο αποσπάσματα στο έργο Μαρτύριον Αρτεμίου (ενός αρειανού μάρτυρα, περ. 362) και στην Εκ των Εκκλησιαστικών Ιστοριών Φιλοστοργίου Επιτομή του Φωτίου Α' (9ος αιώνας).Ο Φώτιος, στα προλεγόμενα της Επιτομής του, έγραψε σχετικά με την Ιστορία του Φιλοστοργίου: «». Μάλιστα, τον αποκαλεί υποτιμητικά «Κακοστόργιο». (Επιτομή 2.1) Στη Βιβλιοθήκη  του, ο Φώτιος σχολιάζει: «». (Βιβλιοθήκη (Μυριόβιβλος) 40.8) Αποτελείτο από 12 "λόγους" ή "Ιστορίες" και περιέγραφε κυρίως τα περί της διαμάχης μεταξύ αρειανών και νικαϊστών κατά  την περίοδο από το 300 περίπου έως το 430.

Η καταγραμμένη μαρτυρία του Φιλοστοργίου είναι σημαντική καθώς α) περιγράφει τα γεγονότα από την αρειανή προοπτική, παρέχοντας μια σπάνια εκ των έσω εικόνα της πλευράς των ηττημένων, β) χρησιμοποιεί εξαιρετικές και αξιόπιστες πηγές, οι οποίες δεν χρησιμοποιούνταν από πιο ορθόδοξους ιστορικούς, γ) περιέχει λεπτομερής περιγραφές των προσώπων της αρειανής πλευράς που έπαιξαν βασικό ρόλο και δ) περιλαμβάνει αξιόλογες γεωγραφικές πληροφορίες.

Ο Φιλοστόργιος έγραψε το απολογητικό έργο Κατά Πορφυρίου, το οποίο όμως δεν σώζεται πλέον.Φωτίου, Επιτομή 10.10. Η Εκκλησιαστική Ιστορία του περιέχεται στον 65ο τόμο της Patrologia Graeca (Ελληνική Πατρολογία) του Μιν.

Είναι ενδιαφέρουσα η αναφορά που κάνει ο Φιλοστόργιος —τον οποίο η Καθολική Εγκυκλοπαίδεια αποκαλεί «Εικονομάχο πολύ πριν τον όγδοο αιώνα», εποχή κατά την οποία ήρθε στο προσκήνιο η περί εικόνων έριδα— ότι τον 4ο αιώνα οι χριστιανοί Ρωμαίοι πολίτες στην Ανατολή πρόσφεραν δώρα, θυμίαμα, ακόμη και προσευχές προς τα αγάλματα του Αυτοκράτορα, γεγονός που προετοίμασε το έδαφος για την ανάπτυξη τιμητικών παραδόσεων προς χριστιανικά ομοιώματα και σύμβολα.Με βάση το δεύτερο τμήμα της Εκκλησιαστικής Ιστορίας, αναφέρει ο Φώτιος για τον Φιλοστόργιο: «». (Φώτιου, Επιτομή 2.17) Βλέπε Καθολική Εγκυκλοπαίδεια, λήμμα "Veneration of Images" .

Παραπομπές

Δείτε επίσης
 Πρώτη Σύνοδος της Νίκαιας
 Αρειανισμός
 Patrologia Graeca
 Βυζαντινή ιστοριογραφία

Πηγές & Βιβλιογραφία
 Everett Ferguson, Encyclopedia of Early Christianity, 2nd ed., 1999, Routledge.
 F. L. Cross & E. A. Livingstone, The Oxford Dictionary of the Christian Church, 3rd ed. revised, 2005, Oxford University Press.
 Philip Schaff, New Schaff-Herzog Encyclopedia of Religious Knowledge, Τόμ. IX, "Philostorgius" .

Διαθέσιμα έργα
 Φωτίου Α', Εκ των Εκκλησιαστικών Ιστοριών Φιλοστοργίου Επιτομή, μετάφραση στα Αγγλικά από τον Edward Walford, στον ιστότοπο tertullian.org .

Κατηγορία:Εκκλησιαστικοί συγγραφείς
Κατηγορία:Βυζαντινοί του 5ου αιώνα